khistorydata/jeongjo-sjw-relations huggingface dataset:
정조 22년
以京畿監司李在學啓本龍仁縣殺獄罪人洪者斤世更爲嚴刑期於得情事判付內啓下刑曹論理稟處爲旀何時判下之事今始捉囚捧供而該曹不以該道査啓之愆限請罪該道該房亦不以該曹之無一言皁白請罪該曹以至該道之後時査啓而該倅嚼蹲鴟執首鼠之罪亦不以爲罪者揆以獄體極不成說當該該房承旨該曹堂上該道道臣竝推考爲旀該倅段所當拿處而近多擧行爲先從重推考該囚段回啓下去間勿爲停刑月三訊推以懲解緩就囚之奸情事嚴飭道臣爲良如敎
정조 22년
兵曹以鄭觀采爲訓鍊都監中軍
정조 22년
申耆啓曰行左承旨李書九今日不爲仕進卽爲牌招何如傳曰與都承旨待開門牌招察任
정조 22년
申耆以禮曹言啓曰來十一月初二日景慕宮冬享大祭親行時省牲省器之節依例以親臨磨鍊擧行乎敢稟傳曰當親行矣
정조 22년
申耆以禮曹言啓曰郊壇四孟朔遣禮郞看審有無頉自該曹草記事定式矣發遣郞廳南郊南壇東郊先農壇先蠶壇南郊雩祀壇北郊祈雨壇東郊馬祖壇南郊漢江壇司寒壇北郊厲壇次第看審則南壇先農壇雩祀壇祈雨壇馬祖壇漢江壇司寒壇壇上及四面紅箭門壇垣階砌俱爲無頉而先蠶壇西邊紅箭門南邊柱根塗灰剝落厲壇西邊紅箭門南邊箭木一箇朽傷卽爲修改事分付該監此後看護等節着實擧行事各別申飭之意敢啓傳曰知道
정조 22년
偕來承旨鄭東觀狀啓臣於本月二十二日巳時量伏奉聖諭更爲傳諭于京畿果川下北面上加次里議政府右議政沈煥之所住處則以爲臣猥以咫尺之微諒屢干鈇鉞之嚴誅惶畏踧踖恭俟明命卽伏奉傳諭下者溫厚寬大如天地之仁如春陽之和威不加而恩逾摯以國體事面爲敎又以面剖爲說則何若是固執爲敎提誨之德意藹然於絲綸之間矣賤臣無狀何以得此感極涕逬罔知報效之所矣噫君令臣恭古人攸訓臣豈敢忽於斯義而以人則不敢任重器也以病則不能趨庶事也以義則迷執終有不可變也於此三者臣雖有其一顧何敢爲貪榮冒進之計乎聖敎開諭若是其丁寧而臣則冥然頑然頓昧竭蹶之義秪增怵惕之私至使近侍之臣宿留江外荒村致煩本邑之廚傳是又臣辜負之罪也伏地戰慄惟竢嚴勘云矣臣則旣承偕來之命姑爲仍留緣由竝以馳啓事云云判付卿之若此不已太過卿以必難從之請作爲決去就之端急於勉出屢申溫諭卿之邁邁愈往愈甚竊爲卿慨惜卿須毋復巽讓卽起登途事爾其更爲傳諭期於偕入事回諭
정조 22년
鄭尙愚以訓鍊都監言啓曰依下敎中官白喜章本局習陣時嚴治次拘留北營之意敢啓傳曰知道各別嚴棍絶島充軍可也
정조 22년
鄭尙愚以兵曹言啓曰謹依下敎守門將李觀德處査問其懸頉委折則所告內以爲渠以宣仁門守門將今月初五日歸葬亡妻旣異於一時犯染當朔內不敢冒入禁直至於懸頉之境罪死無惜云矣觀其所供與無端稱頉有異決棍十度放送之意敢啓傳曰知道
정조 22년
鄭尙愚以御營廳言啓曰中日時沒技人別單已有前例矣今十月二十二日本廳中日時後部右司前哨鳳山軍閑良吳德秋片箭邊參中依例別單書入之意敢啓傳曰知道
정조 22년
李溏以義禁府言啓曰京畿豐德府定配罪人金孝建通津府定配罪人柳台佐等到配啓本判付內飭已施放送事命下矣金孝建柳台佐等放送事分付該道道臣之意敢啓傳曰知道
정조 22년
禁府照目粘連珍山前郡守趙有善矣本府議啓內殺獄檢驗何等嚴重而初不親自看審替使刑吏摘奸及聞覆檢吏之言始乃推還已發之狀改之以看審粧撰爲辭瞞報營門誠極痛駭以此照律罪從重論杖八十收贖告身盡行追奪徒二年定配私罪奉敎詐不以實之律太未相當奪告身良中以公罪勘放爲良如敎又啓目假注書呂東植原情云云傳旨內辭緣泛稱遲晩刑推得情何如判付啓除刑推以公罪草記照律爲良如敎
정조 22년
李溏以義禁府言啓曰時囚罪人趙有善杖八十收贖告身盡行追奪徒二年定配照律公事判付內詐不以實之律太未相當奪告身以公罪勘放事命下矣趙有善以告身盡行追奪之律杖一百公罪收贖放送之意敢啓傳曰知道
정조 22년
李溏以義禁府言啓曰時囚罪人呂東植原情公事判付內以公罪草記照律事命下矣呂東植傳旨內今月十九日次對筵說尙不修納分揀未幾又復犯科拿問嚴處罪取考律文則大明律制書有違條云凡奉制書有所施行而違者杖一百矣呂東植杖一百公罪收贖放送何如傳曰允
정조 22년
刑曹啓目粘連陰竹縣殺獄罪人孫德官依前訊推期於得情何如判付啓依卿等議施行爲良如敎又啓目粘連喬桐府殺獄罪人秦同伊分付道臣另行査覈更爲論理馳啓後稟處何如判付啓依卿等議施行爲良如敎又啓目粘連洪州牧殺獄罪人李古致段哲甲之爲古致殺死明若觀火訊推得情何如判付啓更令新伯參以卿曹跋語出意見論理題飭推官拔例査問待其報來枚擧狀問後稟處爲良如敎
정조 22년
兼大司成尹得孚疏曰伏以臣於前年再叨泮長之職皆終獲辭免竊幸由中之懇得蒙俯諒而不稱之實聖明亦已洞燭矣不意今者除旨又下臣惝怳警懍實莫知措躬之所也顧今士風日益淆薄勞九重訓迪之念而臣無以對揚聖意警率多士且冬月將半講製當前而臣無以策勵衰耄踵擧應行之典若又虛縻而曠官則罪尤當如何嗚呼臣今見帶諸職何莫非冒據而濫叨哉夙宵憂懼若隕淵谷而今此泮長之任又添臣一罪召牌儼臨承膺無路玆敢疾聲呼籲於天地父母之前伏乞聖明察臣言之非出飾讓念臣身之難以强策所叨泮長之職特賜恩遞必安私分千萬幸甚臣無任云云答曰省疏具悉卿其勿辭行公
정조 22년
掌令尹寅基校理金熙周副校理趙得永正言金和鍾修撰洪受浩副修撰嚴耆朴吉源啓曰請寢鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行五字刀割答三司曰不允六字刀割
정조 22년
正言金和鍾啓曰請金甲島爲奴罪人克觀更令王府嚴鞫得情夬正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問其餘徒黨亦令嚴鞫處斷以折奸萌措辭見上答院曰不允
정조 22년
戊午十月二十三日辰時上御誠正閣諸承旨持公事入侍時行右承旨申耆左副承旨金啓洛右副承旨鄭尙愚同副承旨李溏記事官金啓溫假注書李泳夏記注官金景煥承膺祚檢校直提學李晩秀以次進伏訖上曰諸承旨各奏公事可也耆啓洛前奏無公事尙愚讀奏平安監司閔鍾顯啓本仕滿將官開坐事溏讀奏慶尙監司李義綱啓本時囚罪人同推開坐事命書判付訖上曰近日持公事入侍承旨只書當日持入之公事判付若其前日入啓公事之下於今日者不書判付甚是謬規此後則復勿如是可也命耆先退命書傳敎曰湖西句管堂上入侍賤臣承命出與湖西句管堂上趙鎭寬偕入進伏上曰今年三南災結之數合爲幾何鎭寬曰殆過三萬結矣今年年事若論民情則不至遑汲而俵災之數無異大無戶曹納之所減洽滿三千四百結惠廳則所減尤多矣上曰昨年及甲寅災結之數爲幾何鎭寬曰昨年則災結甚少甲寅則爲一萬八千結矣上曰海西穀之移運湖西事何以爲之耶鎭寬曰業已發遣軍官而廟議皆以爲當此隆冬不無氷塞之慮待開春運來事甚便好矣上曰今若以三萬石送于湖西則卿意以爲如何鎭寬曰二萬石之輸送亦不爲不多若又加數則事多難便之端矣上曰關西所來穀二萬石爲念輸運之弊欲爲停止於卿意何如鎭寬曰聖敎雖如此若無此穀則頒祿之際必患不足且在前三萬石猶有運來之時則今此二萬石之輸運恐不至甚難矣上曰京司所用則小米不如大米之緊切而訓局軍之三斗支放亦恐非設施之的當雖然今欲革罷則有不可行者矣大抵我國之人所食必重大米而不以田米此一俗陋也至於麥飯則令人少病多所補益而稻飯則多食必致傷人以此言之頒祿之亦以田米似無不可而俗弊已痼不可變通古昔田米頒祿之規今人必無知之者矣鎭寬曰誠如聖敎矣臣嘗與左相言及此事左相則以爲行之不難而臣以爲不然矣上曰兵曹正郞金履永雖在翰林下番旣有本曹職務此後每日卯酉仕晝仕出去供職夜則還入下番可也命退諸臣以次退出
정조 22년
行都承旨韓晩裕坐行左承旨李書九病行右承旨申耆坐直左副承旨李肇源坐直右副承旨金啓洛坐同副承旨李溏坐注書金啓溫仕一員未差假注書李泳夏仕直事變假注書韓永建仕
정조 22년
申耆啓曰明日再明日翼陵忌辰祭齋戒正日相値視事頉稟之意敢啓傳曰知道
정조 22년
李溏啓曰臣溏入直禁軍戎器點考進去下直之意敢啓傳曰知道
정조 22년
李溏啓曰臣溏依定式進詣仁政殿月臺入直禁軍戎器點考則皆無頉而因以傳敎內辭意勞問則亦皆好在云矣敢啓傳曰知道
정조 22년
兵曹口傳政事以李章漢爲禁衛中軍
정조 22년
偕來承旨鄭東觀狀啓有旨祗受形止纔已馳啓爲白有在果臣伏奉聖諭更爲傳諭于京畿果川縣下北面上加次里議政府右議政沈煥之所住處則以爲臣又伏奉傳諭責之以太過勉之以卽起又以必難從之請作爲決去就之端爲敎臣於是震隕惶愧日加一層惘然不知愚慮之所圖也噫樗櫟不可議於大廈況其癭者乎駑不可擬於峻坂況其瘏者乎似此實狀伏想聖明已垂矜察矣至若庭請批旨中句語反汗事是豈臣一人之私憂過計耶聖人之言一字爲病尙不可垂之明廷播之八方況此批語所關甚大不止爲病因其旣出而不反則將致人紀之日益壞世道之日益陷而不幾至於率衣冠而置諸黑窣窣地乎今玆反汗一時不可徐而人微言輕不槪聖聰莫蒙淸兪撫躬自悼亦不能無憾於天地之大也揆分揣義終無膺命之路而狗馬之疾猶未見瘳伏地悸恐惟願速被嚴誅至於奉命之近臣滯留蓬蓽之村尤增臣死罪亦乞召還以重國體云矣臣則旣承偕來之命姑爲仍留緣由竝以馳啓事云云
정조 22년
傳于韓晩裕曰卿何若此造朝則當面諭今日風勢難於渡涉待朝入來事更令偕來承旨傳諭于右議政大臣行止卽爲馳啓事回諭
정조 22년
李肇源以備邊司言啓曰卽見全羅監司李得臣狀啓則以爲本道今年地部劃下一萬二千結外加請不足災爲二萬二千七百四十六結而廟堂稟劃止於一萬六千七百結則一邑還實小不下累百結乃於已捧災摠中下筆於疑所屬邑減數於慮或過處加劃下外不足四千結請令廟堂稟旨劃下矣災政本意略陳於前日覆啓而京外聞見雖曰遠近之殊彼此淺深自有區別者存初非無端裁減今豈有請輒劃此而一任其蕩然則小民實無沾漑元結徒歸尾閭此有不難知者本道今年之災卽未移代播及已移中種稅難辦處而已如海溢風損蟲損等災豐年之所常有非全坪全野之可言而本道所報代播結數之外所劃之災幾爲五倍以此分俵豈有冤徵之理乎語涉瑣屑極知惶悚而諸道每疑廟堂之勒減故不得不畢陳其由該道臣推考狀辭勿施何如傳曰設使小民不得被實惠朝家旣聞之後豈可全然勿施乎付之道臣量宜加俵可也
정조 22년
李肇源以訓鍊都監言啓曰去三月二十七日以京畿監司李在學啓本充軍罪人前宣傳官李貞坤南陽府到配事傳曰所爲雖極駭然都是不識所致置之海曲之人聞見那由長得名以充軍則京鄕無異矣移充訓局別騎隊令訓將課訓兵書待講陣突誦習陣日試令執操又待其達通後草記事命下矣別騎隊李貞坤半年課訓晝夜攻習講陣八編俱爲能誦今日敎場試令執操則發施號令之節亦頗通鍊之意敢啓傳曰來頭殿坐時待令可也
정조 22년
掌令尹寅基校理金熙周副校理趙得永正言尹涵修撰洪受浩副修撰嚴耆朴吉源啓曰請寢鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行七字刀割答三司曰不允六字刀割
정조 22년
掌令尹寅基正言尹涵啓曰請遲晩後物故罪人啓能亟施孥籍趾賊等凶種夬施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英村斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
戊午十月二十四日午時上御便殿左副承旨入侍時左副承旨金啓洛記事官金啓溫記注官金景煥承膺祚以次進伏訖上曰禮記準役方至何境耶啓洛曰一件則割付精準後卽送內閣諸文臣處而一件則未及爲之矣上曰都承旨入侍賤臣承命出傳與行都承旨韓晩裕偕入進伏上曰印所方有準役卿亦同爲看校可也命書傳敎曰右副承旨許遞前望單子入之待下批牌招察任又命書傳敎曰冬享在近卿宰侍從罷削人員竝敍用命退承史以次退出
정조 22년
行都承旨韓晩裕坐行左承旨李益運坐直行右承旨申耆坐左副承旨李肇源坐右副承旨金啓洛坐同副承旨李溏坐直注書金啓溫仕一員未差假注書李泳夏仕直事變假注書韓永建仕
정조 22년
藥房提調臣李秉鼎副提調臣韓晩裕啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 22년
李肇源啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 22년
韓晩裕啓曰行左承旨李書九今日不爲仕進卽爲牌招何如傳曰許遞前望單子入之待下批牌招察任
정조 22년
以來初二日景慕宮冬享大祭祭官單子傳于申耆曰右相今方敦勉此單還給待出仕更爲修正以入
정조 22년
傳于李肇源曰兵曹郞廳禁衛從事官望筒勿施
정조 22년
偕來承旨鄭東觀狀啓有旨祗受形止纔已馳啓爲白在果臣伏奉聖諭更爲傳諭于京畿果川縣下北面上加次里議政府右議政沈煥之所住處則以爲臣屢逋恩命冀全微諒亦豈徒仰絲綸之溫仁却昧鈇鉞之凜畏而然哉蓋以人臣之事君有義甚嚴不得捨此而爲恭也今雖伏承面諭之敎而臣所請反汗之批旨尙自攀在頂上則何敢彈冠冒登於軒陛之間乎匪材且病不堪重任之狀況又畢露于前後疏啓之中伏地震慓惟願速被方命之重典云矣臣則旣承偕來之命姑爲仍留緣由竝以馳啓事云云判付明日以前齋戒相値不可出肅則當過齋後敦諭爾則姑爲上來事回諭
정조 22년
李肇源以兵曹言啓曰來十一月十二月當上番騎兵二百四十六名依定式本曹點考後仍令該曹襦衣題給之意敢啓傳曰知道
정조 22년
李肇源以兵曹言啓曰今日各廳堂下武臣朔試射時都摠府經歷金禮欽都事權翊訓鍊僉正高漢祿主簿皮載祺白光儀參軍洪重起奉事馮敬瑀武臣兼宣傳官李東鉉李東述丁海翼部將李亨保高景濂等未滿四中武臣兼宣傳官吳大晉八月朔退試時未滿四中徐志敏部將劉宗巖等九月朔退試時未滿四中竝依定式決棍十度宣傳官金宅基雖爲無分有勿看矢數之命依傳敎分揀訓鍊院判官金世禎柳葉箭二中騎芻一中宣傳官李漢極柳葉箭一中騎芻二中矢數雖未滿四中騎芻例有倍劃之規依例不爲決棍身病及呈辭受由人等退試次姑爲懸頉以入之意敢啓傳曰知道
정조 22년
李肇源以備邊司言啓曰報恩縣監尹悌東上疏批旨內三條所陳卽目下民隱切膚之瘼而爾能設弊救弊俱有意見許令廟堂草記稟處事命下矣取見其疏本則其一還穀用耗非古也一自用耗之後公穀以之耗縮民財以之暗奪而至若分留之法將爲水旱之備而近來留庫尠少每當賙賑之時輒致匱竭而惟思分給之利不念留置之道雖以淸州一邑言之兵營所置賑恤廳云者卽不過營屬輩賙賑之資而年年添補今至屢千餘石抄出數面使之專當受食則一戶所受殆至六七石而營屬之操切穀品之精實又異他穀而所受之物亦非所納之穀近因備局及巡營行會雖有移劃於各邑者而元數則乃至於四千七百石許多爲弊不言可知而本牧又有所謂補隷庫卽去庚子年創出者而以米租三百餘石謂之庫還盡分取耗補用於官隷輩路需之資雖出於官民兩便之道創出無前之庫還民益受弊今若以許多名穀簿皆付之一倉而分留收捧一依義倉規例發買價本亦從詳定定式而勿論此道彼道會外穀名之如淸州營邑者一竝釐正事也還穀之弊每伏奉筵敎以半分留合衙門爲蘇救之要務指授丁寧辭敎諄複而只緣事勢之或有掣礙承佐之苦乏才猷大變通大釐正之爲民聖念尙未宣揚莫非廟堂之罪而率爾措處反恐收拾不得姑俟整頓簿書仰備稟裁至於淸州兵營賑恤穀其所爲弊可以想得今旣移劃各邑云爾則數必無多弊似少祛而至登章奏者必有所由爲先令道臣探其弊竇杜其弊源後形止報來後稟處而多劃一邑則偏苦可慮散劃多邑則勘債等事又當逐邑生弊似此事情另加消詳之意分付所謂補隷庫始欲便民反益病民幺麽穀物豈可持疑革罷與半分間使之劃卽擧行若或因此而又開民斂之路當該守令隨現發施以法外橫斂之律其一牙山貢津倉亦爲七邑之大弊田稅穀物不得不都聚於貢津倉浦而民人輩擔負輸來艱辛勞苦較甚於他邑之民而領運差員專任於牙山不爲輪回積年主張防納再徵之弊無所不至而先以麤米移充於稅納之穀後以高價勒徵於列邑之民稅米則雖極精實倂爲點退俾不得納噫彼殘民何以支保依忠州可興倉例以各邑守令輪定領納事也該倉之弊誠極可駭而忠州之例姑未知其十分無弊且念海運異於江運一朝變制恐合難愼苟使該倅想此米之粒粒民膏則麤米移充高價勒徵是豈可忍之事亦豈人人爲此不忍之政乎任法不如任人嚴飭道臣申以先甲之令繼以糾察之政如有因循襲謬之弊雖當裝發論列馳聞以爲痛懲之地雖以屬邑守令言之領民輸納誠心擧行則主客雖曰異勢衙門本自相等豈可屈首聽令於差員差員亦豈能惟意所欲於各邑乎是則各邑之罪無減於差員以此意一體分付其一本縣奴貢每口元貢錢二兩三錢役價錢三錢婢貢則每一口役價三錢年年督徵逃故過半故其貢錢無處徵出爲頭目者白紙替當則自官不忍坐視其白徵名以欠貢條木二同餘疋自備準納矣至辛亥推刷時雖有新加現之査得而査得者旋卽遠走侵隣侵族又復如前至丙辰奴婢等呈營呈官斂錢七百兩每年折其利以備上納如是之際其爲弊端不一而足自今永罷奴婢之名倂爲良民不曰某曹某寺之奴而必曰保人役人六十而老除隨例而代頉一如良役之爲則逃者可返隱者可現事也奴婢之法我東累千年規模參差之論常居其半而懷保聖念去而愈摯向於覆啓之批更勤俯詢於嶺南曾行之例此則從後稟處何如傳曰允
정조 22년
李肇源以訓鍊都監言啓曰謹依草記批旨中官白喜章今日習陣時嚴棍二十度絶島充軍次移送義禁府之意敢啓傳曰知道
정조 22년
戊午十月二十五日辰時上御便殿都承旨入侍時行都承旨韓晩裕假注書李泳夏記注官金景煥承膺祚原任直閣徐榮輔抄啓文臣申絢以次進伏訖上命書傳敎曰右副承旨入侍賤臣承命出傳右副承旨金啓洛進伏上曰抄啓文臣曺錫中入侍賤臣承命出與抄啓文臣曺錫中偕入進伏上曰今此禮記手圈校準之役抄啓文臣中未入來者爲幾人錫中歷數以對上曰連日書役之人今姑退去後日儀禮手圈役則今番未參之抄啓文臣趙萬元朴鍾淳金熙華等知委入來以爲替代分勞之地可也上曰大臣偕來承旨鄭東觀今日姑爲入來事果卽下諭耶入來後使卽待令於監印所賤臣承命出傳上曰已準冊子一件則入之又一件則送于內閣可也命退承史以次退出
정조 22년
戊午十月二十五日午時上御重熙堂左副承旨入侍時左副承旨李肇源假注書李泳夏記事官金珍恪記注官金景煥以次進伏訖上曰舟橋堂上金文淳自舟橋所何時還第與否出問以來可也賤臣承命出命退承史以次退出
정조 22년
行都承旨韓晩裕坐行左承旨李益運坐行右承旨申耆坐左副承旨李肇源坐右副承旨金啓洛坐直同副承旨李溏坐直注書金啓溫仕一員未差假注書李泳夏仕直事變假注書韓永建仕
정조 22년
申耆啓曰明日經筵取稟傳曰停
정조 22년
傳于李益運曰戶房承旨入侍
정조 22년
以慶尙監司李義綱狀啓薦新及進上生靑魚限內不得封進惶恐待罪事傳于韓晩裕曰勿待罪事回諭
정조 22년
韓晩裕以吏曹言啓曰今此景慕宮朔祭獻官以前監司金履翼塡差以入而時無職名令該曹口傳付軍職何如傳曰允
정조 22년
兵曹口傳政事護軍金履翼單付
정조 22년
李肇源以禁衛營言啓曰本營鄕軍停番間弘化集賢銅龍建陽等門入直將官軍兵以御營廳替直事命下矣弘化集賢銅龍建陽等門入直與把守軍兵以御營廳將官軍兵來十一月初一日替代後舊軍放送而集賢門把摠還爲入直新營之意敢啓傳曰知道
정조 22년
李肇源以御營廳言啓曰來十一月初一日爲始弘化門哨官一員軍六十二名銅龍門哨官一員軍四十名集賢門把摠一員軍十五名建陽門軍十名與禁衛軍替代入直東營集春營入直軍與訓局軍替代而騎士二十五人該番將率領仍直東營之意敢啓傳曰知道
정조 22년
李肇源以御營廳言啓曰本廳來十一月十二月兩朔應立後部後司屬黃海道五哨軍兵五百十七名今已逢點整齊矣十一月初一日與右司軍兵替代立番後舊軍放送之意敢啓傳曰知道
정조 22년
李肇源以御營廳言啓曰本廳來己未正月二月兩朔應立前部前司屬慶尙左道五哨軍兵今十二月二十五日京中逢點正月初一日與後司軍兵當爲替代立番而頃因下敎其中尤甚邑軍兵限麥秋退限自正二月當九十月當至推移分排後依筵稟定奪已爲知委於該道矣正二月當上番軍中尤甚邑退限其代以之次番相換推移從便作隊趁限調上而依定奪每哨以一百名磨鍊後其餘一百三十五名竝資保收布上送事本道監兵使處措辭知委之意敢啓傳曰知道
정조 22년
戊午十月二十六日辰時上御便殿右副承旨入侍時右副承旨金啓洛假注書李泳夏記事官金珍恪記注官金景煥抄啓文臣李羲甲以次進伏訖上命書傳敎曰都承旨入侍賤臣承命出傳都承旨韓晩裕進伏上敎羲甲曰爾於湖西事近有所聞耶民情之遑汲市價之騰踊皆何如羲甲曰臣於日前見臣父書以爲道內民情自秋成後稍得安頓市價則米一石直錢六七兩而租則直三兩云矣上曰海西穀移運事頃於湖西句管堂上入侍略有酬酢而猶未得其詳爾或有所聞耶羲甲曰湖營所送軍官日昨自海西還故臣見其穀簿則諸穀合爲二萬石而太則無之矣上曰句管堂上以爲太亦必來而予則以爲海西非宜土之地太則必不來矣今聞無一石來者云此重臣之慮事疎闊有如是矣二萬石當爲賑資而能無不足之慮耶羲甲曰抄飢人口小不下五萬以二萬石穀分等賑給似有不足之患矣上曰今年湖西災結合爲幾何羲甲曰爲一萬五千結而至於代播蠲稅初謂當過數千結末梢觀之僅爲千餘結有異於初頭計量矣上敎晩裕曰儀禮校準之役今至何境耶晩裕曰今方考準而其割付件中多有誤書換行處故今又釐正矣上曰今日若未了當則雖至留宿務從精詳爲之可也命退諸臣以次退出
정조 22년
戊午十月二十六日申時上御便殿戶房承旨入侍時行左承旨李益運假注書李泳夏記注官金景煥承膺祚以次進伏訖益運曰兼春秋承應祚翼陵奉審入來矣上曰退出政院書啓可也命退諸臣以次退出
정조 22년
行都承旨韓晩裕坐行左承旨李益運坐行右承旨申耆坐左副承旨李肇源坐直右副承旨金啓洛坐同副承旨李溏坐直注書金啓溫仕一員未差假注書李泳夏仕直事變假注書韓永建仕
정조 22년
申耆啓曰來初一日輪對日次而景慕宮冬享大祭齋戒相値頉稟之意敢啓傳曰知道
정조 22년
申耆啓曰來初二日景慕宮冬享大祭親祭祭文當爲製進大提學洪良浩待開門牌招何如傳曰允
정조 22년
記注官承膺祚狀啓臣於本月二十七日辰時量敬奉聖敎馳往傳諭于京畿果川縣下北面上加次里議政府右議政沈煥之所住處則以爲聖諭屢降開誨逾勤臣極庸謬株守未移泥首蓬蓽恭俟鈇鉞矣卽又史官以丹綸臨宣明威不及隆恩有加臣雙擎九頓震惶且感繼以涕淚之被面也伏讀聖諭以經權二字致意諄諄仍以臣所請反汗事先許允施猗歟盛哉大聖人好察邇言而取諸人爲善若決江河也是誠宗社萬世之慶臣民八域之幸也則奚但臣一人之私榮也至若九經之第三第四條引以下諭於今日之事臣愚死罪有不敢承命者也噫臣猥忝邇列未嘗間一旬隔違天顔而自夫休沐辭陛之後江海之阻魏闕將三改朔矣雲天入望玉樓曉寒亦豈無犬馬戀主之忱哉閟宮大享又有親祼之命則其在臣奉聖恩而竭蹶之義何敢一向屛息江外頑不知動乎謹當調治賤疾夜間稍可自力則進伏城闉近處仰冀終蒙矜諒之恩云矣臣則仍爲復路緣由竝以馳啓事云云判付明日待大臣行到城外當遣承宣偕來矣道臣陪行待曉除朝辭進去各務差使員等依例差定事下諭畿伯處
정조 22년
李肇源以兵曹言啓曰卽伏見慶尙左兵使李普漢右兵使安橚狀啓則道內各邑軍兵今秋官門聚點時多岐探察則左道慶州等三十一邑軍兵戰馬器械軍裝俱無執頉密陽等九邑軍兵闕伍戰馬瘦瘠器裝欠頉間或有之右道柒原等三邑期會節次器裝察飭似有來頭之實效尙州等二十四邑軍兵闕點器械有頉雖不無多寡擧行節次別無勤慢之顯著竝卽代充改備之意關飭云矣官門聚點係是詰戎之政則軍裝戰馬之執頉軍兵之闕點不在多少其在察飭之道不可無警執頉各邑當該守令竝從重推考何如傳曰允
정조 22년
李肇源以備邊司言啓曰卽見忠淸監司李泰永狀啓則以爲道內今年各樣災頉合爲二萬七千六百八十六結九十三負九束事目災一萬五千結外不足結一萬二千六百八十六結九十三負九束特令準劃事請令廟堂稟旨分付矣近以三南民事聖念靡弛至於本道尤致憂勤今此加請災結且無論精濫如何依數準劃實爲仰體之道而如是劃給之後則所餘之實結無多幾乎無處非災雖把束之微豈有冤徵失望之民乎俵災之善不善最稱易著勿以準其所請爲幸惟以惠或未究爲懼之意分付何如傳曰允
정조 22년
李肇源以訓鍊都監言啓曰本局把摠李琦鉉身病甚重勢難察任改差何如傳曰允
정조 22년
前假注書李允謙狀啓臣於今月二十二日馳往懷德縣性潭里傳諭于行大司憲宋煥箕處緣由已爲馳啓爲白有在果臣敬奉聖批本月二十三日酉時量轉到連山縣官洞里傳諭于行判中樞府事金憙所住處是白乎則以爲臣之闕禮於慶節已至四載之久矣每陳自列之章冞增煩瀆之罪玆於匪意史官遠臨傳宣聖批嚴誅不加德意愈摯無狀賤臣何以得此第以至重之罪負難强之癃疾猥承隨史官復路之敎感泣之餘秪益惶霣不知所達云矣臣則仍爲復路緣由馳啓事云云
정조 22년
司諫柳畊掌令尹寅基校理金熙周副校理趙得永修撰洪受浩副修撰嚴耆朴吉源啓曰請寢鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆亟追孥戮之典措辭見上一行十七字刀割答三司曰不允五字刀割
정조 22년
司諫柳畊掌令尹寅基啓曰請遲晩後物故罪人啓能亟施孥籍趾賊等凶種夬施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝設鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
司諫柳畊啓曰請金甲島爲奴罪人克觀更令王府設鞫得情夬正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問其餘徒黨亦令嚴鞫處斷以折奸萌措辭見上答院曰不允
정조 22년
戊午十月二十七日辰時上御便殿都承旨軍士房承旨入侍時行都承旨韓晩裕左副承旨李肇源記事官金啓溫記注官金景煥記事官金履永以次進伏訖上曰檢校直閣徐榮輔抄啓文臣鄭東觀檢校待敎沈象奎入侍膺祚承命出與徐榮輔等偕入進伏上曰儀禮校正之役今至何境耶晩裕曰幾盡了當矣上曰下番及上注書同往內閣爲周禮繕寫之役可也履永啓溫退出假注書李泳夏記注官金景煥進伏命書傳敎曰大臣可敬也親親居先强請不可請之事當否姑捨勉從不可從之言顚倒何居以玆一日二日日日征邁使四方之聽聞致惑者亦豈爲世道朝象爰卜金甌之意哉予欲必致卿欲必踐絲綸之有時輕重曰經曰權擧措之隨處彌綸非齊惟齊向卿所陳先許允施卽日入城肅命事遣史官爲先傳諭于右議政待其去就更爲微稟則當遣承宣迎入上敎膺祚曰大臣所陳反汗之請今旣許施則似無難進之端此意亦爲往傳而大臣之今明日間入城與否亦爲詳知以來命退諸臣以次退出
정조 22년
行都承旨韓晩裕坐行左承旨李益運坐行右承旨申耆坐直左副承旨李肇源坐右副承旨金啓洛坐直同副承旨李溏坐注書金啓溫仕一員未差假注書李泳夏仕直事變假注書韓永建仕
정조 22년
申耆啓曰明日再明日景慕宮冬享大祭齋戒三明日動駕相値視事頉稟之意敢啓傳曰知道
정조 22년
傳于韓晩裕曰都承旨進去與右議政偕入
정조 22년
都承旨韓晩裕書啓議政府右議政沈煥之今方簉朝臣亦隨入之意敢啓傳曰知道
정조 22년
傳于李溏曰來待備堂入侍
정조 22년
傳于韓晩裕曰右議政留待
정조 22년
傳于韓晩裕曰大臣入侍
정조 22년
兼春秋承膺祚書啓臣敬奉聖敎馳詣翼陵奉審則陵上無頉丁字閣無頉碑閣無頉是白遣仍詣典祀廳看審則祭物已爲入欌是白遣卽詣靑龍下自靑龍至來龍及白虎一一巡審則今番所植樹木姑未知着根之牢實而株數甚爲稠密差過一二年則將有茁茂之望是白遣靑龍肩胛及主脈左右谷脊白虎肩胛等補土處亦皆完固自䐉後至曲墻近傍補莎處廣可二十餘把長亦十餘把而所補莎草皆已着根是白遣木根則雖未得遍察而間間摘奸別無執頉處是白乎旀仍詣明陵紅箭門外奉審則陵上無頉丁字閣無頉碑閣無頉是白遣主脈及內外靑龍案山諸處植木亦爲稠密蜂峴遮路處絶無人行之跡是白遣木根段置無頉是白乎旀仍詣敬陵紅箭門外奉審則陵上無頉丁字閣無頉碑閣無頉是白遣主脈龍虎及內外山麓案山植木亦爲稠密木根亦無頉是白乎旀仍詣弘陵紅箭門外奉審則陵上無頉丁字閣無頉碑閣無頉是白遣主峯前後靑龍內外白虎腰植木亦爲稠密而間或有稍疎處木根則無頉是白乎旀仍詣昌陵紅箭門外奉審則陵上無頉丁字閣無頉碑閣無頉是白遣主脈來龍白虎及大鸎峯以下至小鸎峯下端植木亦爲稠密木根無頉是白乎旀仍詣順懷墓紅箭門外奉審則墓上無頉丁字閣無頉是白遣主峯及靑龍內外麓白虎內麓植木亦爲稠密木根無頉是白如乎大抵各陵局內之播橡植木擧皆稠密而其中翼陵植木最爲蕃茂是白遣至於木根則固未知陵卒輩落葉掃取之際隨現掩迹是白乎喩不見斧斫之痕矣敢啓傳曰知道陵官李羲耆之效勞於補植之役極爲勤幹陞敍仍於其窠計仕出六後亦於其窠權作令而詞訟亦於令窠用之除非外任遷轉之前勿擬他司事分付該曹當以時考勤慢各別着念事嚴飭
정조 22년
兵曹口傳政事護軍李書九
정조 22년
傳于李肇源曰再明日出宮門路弘化門還宮時由館峴此後宮享以弘化門門路磨鍊而路由梨峴與館峴間該房先期微稟事定式施行
정조 22년
申耆以禮曹言啓曰來十一月十五日靖陵忌辰祭享與冬至節享相値謹依前例只行忌辰祭祝文中措辭添入事分付何如傳曰允
정조 22년
李肇源以壯勇營言啓曰本營楊州鄕武士下番試射時優等人別單及入格人賞格別單書入之意敢啓傳曰知道
정조 22년
李肇源以訓鍊都監言啓曰本局千摠柳鎭琡身病甚重勢難察任改差何如
정조 22년
李肇源以禁衛營言啓曰今十月十八日諸承旨持公事人侍大臣備局有司堂上湖西句管堂上惠堂內外使同爲入侍時左議政李秉模所啓始興等五邑軍摠今旣竝屬華城矣以五邑所在正軍良保加抄外營入防軍十二哨其餘則竝充餉保每年收布合五千一百九十一兩零竝屬華城別爲儲置以備不時之需各司各軍門諸色軍保所納竝當給代而兵曹之有廳軍官增減有無本自無常勿爲給代兵曹上番騎兵不過爲五千六名每年六當上番時閑漫各處減數量宜分排勿爲給代內司及各司奴婢數旣零星竝屬華城勿爲給代禁御兩營上番軍每哨各數人式減數排番則亦不當給代而不必使兩營俱減以畿內他邑所在禁營軍準御廳五邑軍數移作御營軍禁營每哨各減三名以充其代餘數二百三十八名還屬禁營以爲收布需用之地如是磨鍊則給代實數當爲六千四百六十一兩三錢三分此則兵曹兼仕禁軍祿馬太價及關西小米作錢條與經費稍間就其中除出三千一百十兩竝均廳錢三千三百五十一兩三錢三分準此數充給兒別武士一千名減額六斗軍減爲五斗四斗軍減爲三斗代以畿內傍近邑江都米三千石勅需米五千石合八千石每年耗條八百石移劃給代竝以此意分付於各營及各該軍門衙門京畿道臣何如上曰依爲之事命下矣六道所在本營鄕軍一百二十五哨每哨各減三名竝官資保以充五邑御營廳軍數餘數還屬本營而每哨以一百二十四名磨鍊作哨之意各道監兵使處發關知委而此則永爲減額者自甲寅限癸亥而上番五哨中每哨又有二十七名姑爲減數者此後徵番時每哨以九十七名磨鍊上送事一體分付之意敢啓傳曰知道
정조 22년
李益運以備邊司言啓曰江界別貿蔘爲所重如有好品則必施賞典於領來裨校及採納人矣今番亦當下敎而年來蠲除苦瘼果有實效田野更闢民戶復聚稅蔘不乏防軍無弊云乎備堂中惠堂旣經道伯使之招問領來裨校草記所對如未瑩問于道伯狀聞慈城諸處新聚民戶其間利害亦果如何爲先詢瘼於領來人處草記事命下矣招致江界府裨將趙雲韶座首金尙琦詳問弊瘼民勢則以爲田野則庚戌年減摠之後民戶猶未復舊土曠人稀年年陳廢時起中未墾者厥數尙多田野不可謂加闢矣民戶則卽今時在者爲四千戶前後還蔘之自朝家除減之數不爲不多而以四千之戶應三十斤體蔘五萬包還分之役實無支堪之道較諸年前有減而無加稅蔘則非不另飭勤採而大體蔘種漸不如前昨年不足之數爲十一斤今年不足之數亦爲九斤連爲貿納防軍防軍則專責防守屢朔入防不許採蔘無所聊賴之故蔘政雖或有益而渠輩之弊苦比前益甚厭避逃走之患比比有之云慈城民戶其間利害亦爲詳問則以爲慈城之民姑無身戶之役但享土地之利別無爲弊之端方以地狹人多爲言而所謂地狹云者蓋以捨舊就新漸次新入之故若自初境各定厥居則不至於不足居耕而若或更許轉入則不無貽害於蔘場之慮云矣敢啓傳曰田野不加闢民戶不加聚則其間邑倅所爲者何事況以體蔘三十斤分還五萬包專責於時存四千戶何以堪之乎不足蔘之徵出加分穀之添俵而每戶受弊果各爲幾採與防之分當謂必有效反爲弊端慈城近處許入曾云無害於蔘場又何反是乎旣問之後豈可無別般爲之措處之擧詳思好道理更爲論理草記可也
정조 22년
右議政沈煥之箚曰伏以臣旣以議政之職出謝恩命震惶憂懼有倍于昨日矣至若忝在卿列之時所帶內閣檢校提學典醫司宰內資諸司提擧之任自當遞改矣伏乞聖明卽令銓曹照例作窠仍爲差代俾勿曠官廢事千萬幸甚取進止答曰省箚具悉卿懇箚辭依施仍傳曰此批答遣史官傳諭
정조 22년
江原監司洪仁浩疏曰伏以臣於匪分藩寄冒膺而不敢辭者誠以情切反哺仰副錫類之念職殫受芻少酬圖報之願故耳及夫陛辭之日天語鄭重俯諗將父之期恩若家人申諭居官之要戒在盡分咫尺承聆感鐫心曲不知蒙騃賤臣何以得此於慈覆之下也噫富貴還鄕閭井動色滫瀡便養室家銜恩此固昔人之所榮而人子之至樂則區區所自矢者惟在乎殫竭駑鈍庶報塵刹之報而顧此八百里方面之托卄六州旬宣之責有非如臣綿薄所可堪承矧又峽俗漸澆不亶懷保之爲難海弊新滋未究釐正之得宜莅任纔旬夙宵悸懍惟僨誤是懼而已苟有政弊民事之聞見所及思慮所到者則亦何敢趑趄嚴畏不以仰聞於聽卑之天也哉本道今年穡事野遜於峽沿甚於野畓農之全失一道同然而水田多處爲尤甚三邑此箇實狀曾已悉陳於前道臣年分之啓伏想聖鑑已有照燭又何待臣言之覶縷而最是俵災一事已經勘定揆以事體誠不敢更有容喙然前道臣之略綽分俵未得相當於執災之元數者蓋其事情之不得不爾而若論道內畓結則白地之稅殆至三分之一其爲目下切骨之瘼不問可知大抵本道災摠雖以庚戌大登之年言之請得災爲三百五十結若己酉辛亥等稍歉之年則事目災外其所加請之數或爲六百結或爲五百結今年則非但未準加請乃反不及豐歲畢竟彌綸將無善策臣之到界也髫白成群擁馬號訴者輒以是爲說而臣本生長是鄕習熟民俗始慮其太涉過實未嘗示肯可之色但言無闊狹之路矣逮乎面對邑宰手扣稅簿則民訴果非誣而實情良可憫也若夫嶺東尤甚兩邑則賴有筵臣之敷奏得蒙惠澤之特施糴民海戶擧有欣欣樂生之心而至如原州一邑自是東路根本且與畿湖壤地相接其所撫綏宜倍於他而平蔚則得沾嶺邑之均視原州則反羨畿湖之偏被民情抑鬱容或無怪臣雖疎闇亦知結稅之大關經費未敢妄議於加減還布之有時停蠲輒由拔例之特恩則今何敢擺棄格例冒昧瀆徹而顧臣出入邇列殆十數年每伏覩我殿下憂民一念宵旰憧憧凡有一奏一啓事關民務則徹覽而案不暫留裁判而燭嘗見跋雖如臣孱劣憃疎之賤實有所觀感而攢頌況於近日連接邸報則凡係侍從守令陳瘼之疏批旨懇惻恩澤隨降八域含生孰不鼓舞欣聳而守土者之與榮爲如何哉臣受恩如天猥膺重寄遇此可言之會不念無隱之義則非但有負於信心事上之素志抑將何所藉手於承宣按察之任乎目今災政便已究竟固不敢枚擧數爻登諸啓聞有若加請之例而事係民瘼不敢終默玆敢冒死陳章馳驛以聞若就己酉辛亥等歉歲已例參量事情有所加劃則撮土涓流厥施斯普畓蘆郊蕪虛額自蠲豈不誠民事之大幸而營下民情之願比於畿湖尤甚者則其所冀望一視之澤亦可謂不至太濫倘蒙聖明俯察執藝之誠特紆詢芻之念下臣此疏於廟堂看詳稟處得有毫分滋益於東民則臣於對揚曉諭之日謹當與桑鄕父老歌詠聖澤而若其昧例越分之罪萬被郵罰亦所甘心臣無任云云答曰省疏具悉原州民情旣如此則蠲恤之判異於平蔚殊非一視之政取考該道兩年及今年畿甸之例令廟堂草記稟處待批下星火行會卿其着意擧行
정조 22년
李益運以備邊司言啓曰江原監司洪仁浩上疏批旨內原州民情旣如此則蠲恤之判異於平蔚殊非一視之政取考該道兩年及今年畿甸之例令廟堂草記稟處待批下星火行會卿其着意擧行事命下矣取見其疏本則以爲本道災摠雖以庚戌大豐之年請得災爲三百五十結若己酉辛亥等稍歉之年則事目災外加請或爲六百結或爲五百結今年則非但未準加請乃反不及豐歲畢竟彌綸將無善策目今災政便已究竟固不敢枚擧數爻有若加請之例而就己酉辛亥等歉歲已例參量加劃事請令廟堂稟處本道年事無論嶺東西擧幸免歉而尤甚中蔚珍爲最平海原州次之往來傳聞莫不云然此雖道內畓多之邑前劃五百結優可分俵今何疏請未知緣何委折所當更爲關問而草記稟處星火行會之命特出於民事不可緩之聖念則當此冬序已深官民等待之際往復費日反涉屑屑參互已例二百結特爲加劃使之卽速均俵其他蠲恤道臣旣不指的仰請想其民情必不過代捧一事而原州代捧曾亦許施視諸平蔚特分數稍減而已今無可以別爲稟處者以此意一體行會何如傳曰允
정조 22년
掌令尹寅基校理金熙周副校理趙得永正言金和鍾修撰洪受浩副修撰嚴耆朴吉源啓曰請寢鄭致達妻出置城外之命依前還發配所亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行七字刀割答三司曰不允八字刀割令尹寅基正言金和鍾啓曰請遲晩後物故罪人啓能亟施孥籍趾賊等凶種夬施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
戊午十月二十八日辰時上御誠正閣諸承旨持公事入侍時行左承旨李益運行右承旨申耆左副承旨李肇源右副承旨金啓洛同副承旨李溏假注書李泳夏記注官金景煥承膺祚以次進伏訖上曰大臣偕來之都承旨去來出問而亦爲催促可也賤臣承命出傳上曰諸承旨各奏公事可也益運耆啓洛溏前奏無公事肇源讀奏平安監司閔鍾顯啓本吾老梁萬戶金振赫到防事命書判付訖命益運啓洛溏先退耆曰大臣偕來承旨或史官進去後若有批答與別諭則更送史官傳諭有先朝定式故今番亦依此擧行而第念大臣所住道里稍遠則史官往來自當絡續此後則在京大臣傳諭依定式擧行在外大臣傳諭自院中成送有旨於偕來承史自其處正書傳諭事甚便好故敢此仰達矣上曰依爲之出擧條耆曰靑大竹新定式之後今聞自興陽上來云自本院招致掌務官申飭捧納似好矣上曰各別申飭可也命書傳敎曰靑大竹直納定式後初捧藥院提擧副提擧當備員捧上俾有矯弊之實效副提擧奉命在外許遞以右承旨爲副提擧命書江原監司洪仁浩疏批仍敎曰原疏令備局謄去草記稟處可也命書傳敎曰江界別貿蔘爲所重如有好品則必施賞典於領來裨校及採納人矣今番亦當下敎而年來蠲除苦瘼果有實效田野更闢民戶復聚稅蔘不乏防軍無弊云乎備堂中惠堂旣經道伯使之招問領來裨校草記所對如未瑩問于道伯狀聞慈城諸處新聚民戶其間利害亦果如何爲先詢瘼於領來人處草記上敎存秀曰內閣冊役果已盡書乎存秀曰今纔過半矣上曰出去之諸文臣更招書之可也命退諸臣以次退出
정조 22년
戊午十月二十八日午時上御重熙堂來待備堂入侍時同副承旨李溏假注書李泳夏記注官金景煥承膺祚壯勇大將趙心泰以次進伏訖上曰偕來都承旨之去來其果探問耶溏曰都承旨則未及入來而大臣方到南門外云矣上敎心泰曰今此五邑移屬華城之後本營把摠陞爲衛將望單何當上來耶心泰曰昨已往復於外使似當於明間入來矣上曰外營時在哨官之數爲幾人心泰曰合爲十三人而其中有參上一人此後當減者爲四窠而宣薦部薦各二人矣上曰旗制亦宜變通乎心泰曰然矣而衛制戚法勢將互相通用本府所在三十八面之旗亦將推移用之矣上曰兵將圖說卿或見之乎心泰曰臣果見之矣臣又見衛部時陣圖則其制甚得兵家奇正之法矣第古制多有未詳處若於內閣或有可考文蹟則取而見之似好矣上曰依卿言爲之而非但內閣冊子宣廟朝以前實錄皆在史庫如欲見之當遣春秋館堂上及史官於江都考出矣上曰有司堂上李書九使之來待賤臣承命出傳命退諸臣以次退出
정조 22년
戊午十月二十八日未時上御熙政堂都承旨入侍右議政同爲入侍時行都承旨韓晩裕假注書李泳夏記注官承膺祚記事官金履永右議政沈煥之以次進伏訖上曰大臣進前煥之進前曰近日寒暄不調聖體若何上曰一樣矣煥之曰王大妃殿氣候何如上曰一樣矣煥之曰惠慶宮氣候何如上曰一樣矣煥之曰元子宮睿學日就進講論語今至第二卷臣民歡忭中外惟均而臣久在外久未得仰瞻睿質下情不勝抑鬱矣上曰近得好在矣煥之曰向來庭請時所下傳敎旣承反汗之敎大哉聖人之德臣不勝欽仰萬萬矣臣以無似之姿承不敢當之命驚惶震慓縮伏江郊今至月餘而聖恩愈往愈摯敦勉非止一再臣誠怵分畏義不敢偃處今始冒沒入來而如臣愚昧豈能當此重任乎自古聖人在上賢輔在下君有堯舜湯武之聖則臣有皐夔稷契伊傅周召之賢爲之承佐下至漢唐小康之世亦有當時才德之人相與夾贊彌綸以成匡濟之功今殿下學通天人道述堯舜其修明人紀對揚天命之責惟殿下當之雖今才難之時亦豈無承佐輔弼之彦而必以如臣之無才無德遽受此三事之重寄乎伏願改卜賢德以幸公私焉上曰最初敦諭言之已悉今不必更事覶縷而予於卿取之非一端視其所以觀其所由察其所安卿素負重名處地好而秉執固年位俱高而輿望咸屬顧今才猷之可用豈無其人而三事之職爲任不輕豈可人人而輕授乎故人之稱大臣之任者必曰相業業之一字其義顧不重歟卿今出仕是誠國家之幸卿何巽辭至此煥之曰臣之此任非但分數之太過實無堪當之望臣之一身狼狽固不足恤而其於僨誤國事何哉此臣所以逡巡退縮不敢卽進者也上曰顧今趨向靡定擧措失宜人心世道日以益卑駸駸然如水之就下惟其挽回扶豎之責則專在於卿矣若夫君子小人之辨別自古稱難封德彝一人之身而侫於隋而忠於唐知人之難不其然乎然而程夫子以十分之中六七分是君子五六分是小人則其人可用爲言天之生物旣生之人又生之蛇蝎猛獸者其意將使人有以制之也卿須體予至意同寅協恭俱收竝蓄必使君子道長小人道消君子爲主小人爲客譬如元氣充實則外感不敢干於中由此做去以成承佐之業則吾國其庶幾矣煥之曰今此所敎雖古之名碩猶不敢遽然承當豈臣庸愚所可髣髴於其間者哉上曰非但此也近年以來飢饉荐臻民生困苦至於今歲凶歉諸路同然每一念至不覺怵然危懼此將何以爲之乎煥之曰今年年事雖謂凶歉與初秋所慮不啻有間我聖上軫恤賙抹之政靡不用極故民蒙其澤雖有賢德輔弼之人奉承對揚豈有以加於此哉上曰卿往關東其處年事何如耶煥之曰臣所過金化金城等地則可謂稍登惟原州橫城數邑不免凶歉而惟彼蠢愚之民或望匪分之恩此由於朝家過加矜恤頻降賙救之典故也上曰列聖朝深仁厚澤靡所不至民安於見聞故今之所施或不免恩渴之歸而近來守令方伯率皆以要譽爲主不見懋實之政此一痼弊也煥之曰誠如聖敎矣上曰初諭已及之今又面諭罔不在厥初生之訓非但爲人辟而設也命哲命吉亶在於初況卿年今六十九明年當入耆社及此未甚衰之日慮始慮終勉力爲之以副予委毗之意也煥之曰臣自在微官偏蒙特達之恩滾到此地臣雖無狀豈不感激至恩對揚休命之萬一而自顧才識本來蔑如實無以一朝將進遽當大任只切憂懼之忱矣上曰卿新入中書初登筵席其於世道時政民事之間豈無可問之事而念卿來自江郊未及休息姑待後日僚相登筵之時當有所諮訪而元來大臣之除拜後初筵許多陳奏一如臺臣擧條樣子者本非中書古事不過邇來謬規也蓋相臣辭疏例書素帶職名而卿則直書議政之銜辭疏不過於三而卿則疏凡四上且甌卜三月始爲出仕優游寬綽不用例套予甚貴之初筵奏對亦何必因襲於近日謬規而爲之乎煥之曰臣之前此登筵亦已屢矣有懷可陳何待今日而亦不欲循蹈近規杜撰陳腐之說矣上曰山林之士則登對絶罕初筵建白不可草率者勢所當然而至於大臣則異於山林隨時隨處漸次敷奏顧何所不可乎命退諸臣以次退出
정조 22년
行都承旨韓晩裕齋宿行左承旨李益運齋宿行右承旨申耆齋宿左副承旨李肇源齋直右副承旨金啓洛齋宿同副承旨鄭尙愚齋直注書金啓溫齋宿一員未差假注書李泳夏齋直事變假注書韓永建仕
정조 22년
藥房提調李秉鼎副提調申耆啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 22년
李肇源啓曰備邊司郞廳來言今日賓廳日次而景慕宮冬享大祭齋戒相値不得來會云矣敢啓傳曰知道
정조 22년
李肇源啓曰備局堂上趙心泰湖西句管堂上趙鎭寬有司堂上李時秀李書九依下敎來待矣傳曰入侍
정조 22년
傳于李肇源曰來待諸臣入侍
정조 22년
傳于金啓洛曰同副承旨許遞前望單子入之待下批牌招察任
정조 22년
承旨前望單子入之鄭尙愚落點
정조 22년
韓晩裕啓曰明日大駕詣景慕宮入齋室後王大妃殿惠慶宮問安何承旨進去乎敢稟傳曰右副承旨進去
정조 22년
傳于韓晩裕曰發遣吏郞諸執事淸齋與否摘奸以來
정조 22년
吏曹啓目粘連觀此議政府右議政沈煥之箚子則以爲所帶內閣檢校提學典醫司宰內資諸司提擧之任卽令銓曹照例作窠亦爲白有臥乎所從前大臣之拜相前兼帶諸司提擧中兩提調衙門則曾有仍帶之例是白遣單提調衙門則不得仍帶是白乎所今此右議政沈煥之兼帶典醫監提調係是兩提調衙門似當仍帶是白遣內資寺司宰監提調俱是單提調衙門不當仍帶是白乎矣大臣兼帶遞仍當否事體不輕臣曹不敢擅便上裁敎是白乎旀至於檢校提學之遞仍當否有非臣曹所可稟處者令內閣稟處何如判付啓依回啓施行爲良如敎
정조 22년
奎章閣啓目粘連觀此吏曹粘連啓目節該議政府右議政沈煥之所帶檢校提學之遞仍當否有非臣曹所可稟處者令內閣稟處亦爲白有臥乎所曾前大臣非守宮閣臣則元無檢校行公之例右議政所帶檢校之任似當減下是白乎矣係是大臣兼帶自本閣不敢擅便上裁何如判付啓依回啓施行爲良如敎
정조 22년
有政吏批行判書金文淳參判李敬一參議任希存進行都承旨韓晩裕進以曺錫中爲修撰李聖圭爲內資提調金載瓚爲司宰提調李致中爲分內局提調贈吏判沈鎭贈領議政例兼贈吏參沈泰賢贈左贊成例兼以上右議政沈煥之兩代追贈
정조 22년
以水原留守徐有隣外營將官差出事別單傳于李肇源曰權作窠四部將中李敬集雖是首仕來冬大政當入仕云置之其外宣薦宋國仁部薦李喆牟應運今政付司果仍作參上窠宣薦鄭履權亦付司果以充本府宣薦參上三窠之數知殼官則只有有薦參下一人云亦爲付司果爲先單付而營校之滿朔付司果京外通行之規此後依例報兵曹開政時下批親軍衛正領則只以時存之有薦參上一人亦令兵曹今日政單付別將印信事已有擧條批答矣
정조 22년
兵批判書李時秀進參判柳誼病參議閔昌爀入直參知柳師模病左副承旨李肇源進以李太亨林濟遠徐有大爲同知申應周爲訓鍊都正柳文植爲親軍衛別將兪碩柱爲親軍衛衛將林泰遠爲外營中衛將金九老爲景福將朴希聖爲慶熙將柳英喆爲訓鍊判官李溶爲訓鍊主簿崔命燮爲守門將柳相斗李運植李弼耆爲外營部將水原中軍減下事承傳上護軍金持默大護軍申光履護軍閔台爀副護軍李文會宋銓李庚運朴基正兪漢寧金翰東李普天吳泰賢金載翼副司果徐有聞李翊永宋國仁李喆牟應運鄭履權池繼殷以上竝單付僉知八單兪碩柱丁好南李殷錫林泰遠曺命集申晤李鵬運金鎭恒
정조 22년
申耆以禮曹言啓曰各陵園墓所植木株數播橡斗數區別別單書入而顯隆園園所植木則待明春擧行事有所報來矣敢啓傳曰知道待春植使之更爲報來後別單啓聞則當有考察又待播種之着根出土分春秋審察此意嚴飭可也
정조 22년
李肇源以壯勇營言啓曰哨官之所領軍兵中五名登科則哨官加資已有前例矣今番右司前哨軍一哨內登科爲六名該哨官張鎔當照例加資而事係恩賞自下不敢擅便令該曹考例稟處何如傳曰允
정조 22년
李肇源以壯勇營言啓曰來十一月當本營右司屬京畿二番左哨砥平軍兵逢點實數一百二十六名今已點閱整齊仍爲立番本營舊軍放送之意敢啓傳曰知道
정조 22년
李肇源以備邊司言啓曰江界詢瘼草記批旨內田野不加闢民戶不加聚則其間邑倅所爲者何事況以體蔘三十斤分還五萬包專責於時存四千戶何以堪之乎不足蔘之徵出加分穀之添俵而每戶受弊果各爲幾許採與防之分當謂必有效反爲弊端慈城近處許入曾云無害於蔘場又何反是乎旣問之後豈可無別般爲之措處之擧詳思好道理更爲論理草記可也事命下矣江界府裨校處更爲詳問其爲弊之端救弊之道則渠輩所告以爲田野之不闢由於民戶之不加聚民戶之不聚由於貿蔘之擔當還分之數多虛結之侵徵防軍之失業也一年所採之蔘不過二十斤內外稅蔘十四斤十兩零乃是土地之稅江民不敢辭也貿蔘五六斤亦以稅納之餘可以充納而其餘不足使統首及保統使之貿納故轉貿於渭原楚山碧潼熙川及北道每兩準給百金然後始得貿納而官給元價四十二兩其外五十八兩統首分當一年添徵者少不下七八千兩每年如此民不可堪今以貿蔘中幾許斤分定於採蔘各邑以爲分力之地以四千戶而受折米五萬石還分一戶所受上等爲十四五石下等猶六七石民無以支當若於還穀中限萬石作爲留條以減分給之數庚戌減摠後時起中陳廢者又爲千餘結而每年之稅移徵於隣里故次次流徙漸爲巨弊且欲耕食閑田而怯於陳稅之橫侵不敢生意今若減其虛結一從時起執摠則非但爲民惠亦當有墾闢之效防守之軍專責留防之後越採之患寢息其於蔘政果有效而千餘名防軍旣失農業又不得採蔘無所賴聊逃避相續此又失民之端若列置各鎭於江邊以爲耕守之地則防軍自可革罷矣慈城新入之民初許三川坊又許慈城坊而今又以地狹民多更欲前進以其民戶通居兩坊之地未必不足而棄其前墾之土更趨新得之地故新居果狹而舊土反廢若無定界深入不已則不無貽弊蔘場之慮云聞其所告量其事狀民弊有不可言欲圖矯救之道則捨渠輩之言而亦無他術但沿江設鎭乃是大更張四郡未復之前不可輕議貿蔘之分定在江民固利益矣渭熙等邑設有若干所採自前所無之役年年分定則未知生出何許弊端此亦難便惟還穀之量宜留庫虛結之從實定摠慈城民戶之定界奠居別無大段掣礙之端而事係變通不可以該府裨校之言遽爾許施以此關問該道臣採探民情商量事勢論理狀聞後稟處何如傳曰允
정조 22년
李肇源以禁衛營言啓曰本營上番鄕軍自今十一月限己未十月停番事定奪矣依前例新營京標下三十名替代入直火藥庫別破陣每番十名內從實數入直南別營兼別破陣六名守直而來十一月初一日爲始輪回替代之意敢啓傳曰知道
정조 22년
李肇源以御營廳言啓曰來十一月初一日景慕宮擧動時斥候七處伏兵三處將則本廳軍官五員出身軍官五員軍則本牙兵四十名竝嚴飭定送而依定式晝饒氣夜饋粥之意敢啓傳曰知道
정조 22년
禁府啓目前多大浦僉使鄭爀原情云云傳旨內辭緣泛稱遲晩所當請刑是白乎矣旣有待判下區別功議勘放後草記之命待判下擧行何如判付啓依允
정조 22년
戊午十月二十九日辰時上御誠正閣藥房入診備局堂上湖西句管堂上有司堂上同爲入侍時藥房提調李秉鼎副提調申耆左副承旨李肇源記事官金啓溫記注官承膺祚記事官金履永備局堂上趙心泰湖西句管堂上趙鎭寬有司堂上李時秀李書九醫官柳光翼金孝儉白成一李敬培李周憲吳仁豐丁希泰以次進伏訖秉鼎曰近日日候不調聖體若何上曰一樣矣秉鼎曰王大妃殿氣候何如上曰一樣矣秉鼎曰惠慶宮氣候何如上曰一樣矣秉鼎曰元子宮氣候一向安寧乎上曰連爲好在矣秉鼎曰醫官等皆已待令入診何如上曰置之命書傳敎曰江界別貿蔘領納裨校賞典爲所重近年連爲而昨年則以品劣勿論旣示弦韋今年則依再昨年例賞加啓下兩重採納人帖加其餘隨其重數令本道本邑分等施賞事分付仍敎曰採蔘人賞典必令當者領受之意另飭行會於該道也秉鼎曰靑大竹一事之自該邑直納專出於爲民蠲弊之聖念臣固欽仰萬萬而昨日捧納時興陽所封進靑竹體小品劣不合於取瀝大不及於嶺南旣非自營門輸納者故雖不點退而事體極爲未安封進之該倅所當草記論勘而係是新令之初故亦姑不爲矣上曰竹之生瀝無間於大小何必點退而此後則一從井間次第當次邑預爲申飭可也命書傳敎曰政官牌招開政又命書榻敎曰時囚今日捧供待判下區別功議勘放後草記肇源曰明日動駕兵曹節目中懸落燈節次漏落不書至於付標以入之境事甚未安本院之矇然捧入萬萬惶悚而當該判堂不可無飭從重推考何如上曰依爲之出擧條鎭寬曰諸道加請災之狀今始畢到而三南蠲稅之數殆是近年所無本曹米儲自來匱乏今此收租又爲大縮明年應下之不足恰過四萬餘石不可不預爲措置故頃自廟堂往復兩西道臣有所經紀者矣及今行會然後可以趁期運輸關西大米二萬石海西貿置大小米太二萬石特爲許劃以補經用而關西米則全數船運恐貽民弊一半船運一半自本道作錢上送以爲換貿之地海西穀則自是勅錢之所推移貿得者勢將還報而本曹姑難盡數拮据先以關西所在信蔘價錢四萬三千兩之閑置者還償而其不足之價則就他道某樣穀中量其相當之數而劃給使之發賣充補恐合事宜下詢大臣處之何如上曰令廟堂草記稟處可也出擧條上曰海西穀移送湖西一事何以爲之耶鎭寬曰小米之將自海西移來者當爲二萬包而移送湖西之後待明秋換作大米萬石欲於再明春還爲運致計矣上曰此在湖民亦似有益而給小米捧大米雖除耗其勢豈易乎雖捧大米豈有載來之船隻移穀外能於未寒前輸來乎湖西常賦猶以再運每致愆期況科外運穀乎仍敎書九曰外營軍制一事專委於卿卿與兵判講究釐定以爲盛水不漏之地好矣時秀曰壯勇外營親軍衛別將及將長樂五衛衛將部將定爲實職前已節目啓下今當差出而係是新設之窠當定其職品別將則節目中旣以亞將以下兵使以上差出爲定當爲從二品而堂上人差出時則以守職施行親軍衛將長樂衛將竝當爲堂上正三品部將則參上爲從六品參下爲從八品以此施行何如上曰依爲之出擧條時秀曰親軍衛別將及將長樂五衛衛將皆爲實職而禁軍別將分營以後遂失創設之本意不當比例別將則軍銜與兼職竝不擧論衛將番將當一如五衛將例五衛將以他官兼乃是經國大典所載故至今例付遞兒樞銜而遞兒僉樞只是三窠故旋卽減下還付軍銜以軍銜兼衛將本非舊制衛將番將八員加設僉知啓下何如上曰依爲之出擧條時秀曰親軍衛別將印信當爲新造以送矣印文以親軍衛別將印書刻事分付該曹何如上曰依爲之出擧條時秀曰禁軍將及兩營騎士將俱有各番而望單中不書番名親軍衛將差出時依此例擧行長樂衛將部將則望單子及官敎區別某衛某部詳細書塡而頒布時只以外營衛將部將書頒何如上曰依爲之出擧條時秀曰部將中知殼官窠及親軍衛正領窠因排擬之苟艱有此出六單付之命知殼官則待仕滿報兵曹出六事外使別單判付旣有成命而親軍衛正領亦當有次次疎通之道每番正一人待三十朔仕滿一體陞付司果事定式施行何如上曰依爲之出擧條鎭寬曰東氷庫乃是莫重祭享氷丁進排之所而庫舍湫濕不可不及今修治矣本庫物力無他經紀之道惟有惠廳所儲留者昨今年各米十餘石而此是經稟後取用事曾有定式故敢此仰達矣上曰依爲之出擧條仍命退諸臣以次退出
정조 22년
戊午十月二十九日午時上御便殿都承旨來待諸臣同爲入侍時行都承旨韓晩裕記事官金啓溫記注官金景煥記事官金履永二直提學李晩秀檢校待敎沈象奎抄啓文臣徐瀅修尹光顔金近淳以次進伏訖上敎晩秀曰春秋聞已畢印頒賜件優數入之可也敎象奎曰二程全書目錄凡例多未精手圈則取二程文集以爲校正凡例之地好矣敎瀅修光顔曰衍義類編各以所見付籤以來耶瀅修曰果皆付籤而意見間有不同處欲經稟裁矣上曰此書今番梳洗後開春可議印出而當一通覽過後裁擇姑爲出去待下敎卽爲來待可也仍命退諸臣以次退出
정조 22년
戊午十月二十九日午時上御重熙堂左承旨入侍時行左承旨李益運假注書李泳夏記注官承膺祚記事官金履永以次進伏訖上曰有司堂上入侍賤臣承命出與有司堂上李書九偕入進伏上敎書九曰今此五邑軍移屬華城後其節目修正之事使卿專掌卿須往復於壯勇大將務從詳悉至於成書可也書九曰當依敎矣又敎曰卿所掌尊周錄校正之役幾時了當耶書九曰臣每欲以此事一番筵稟者也內閣所儲冊中多有可考處而遽然請出事極猥越故至今未敢矣上曰旣有可考處雖盡出何妨隨卿所欲見覓出可也益運曰冬至不遠祭官行將差出今番則抄啓文臣亦爲通瀜塡差乎上曰抄啓文臣中近日書役之人勿差可也命退諸臣以次退出
정조 22년
行都承旨韓晩裕隨駕宿行左承旨李益運隨駕直行右承旨申耆隨駕宿左副承旨李肇源隨駕直右副承旨金啓洛隨駕宿同副承旨鄭尙愚隨駕宿注書金啓溫隨駕宿一員未差假注書李泳夏隨駕直事變假注書韓永建守宮直
정조 22년
大駕詣景慕宮入齋室後內閣政院玉堂藥房口傳問安答曰知道
정조 22년
王大妃殿惠慶宮遣承旨夕問安答曰知道
정조 22년
申耆啓曰禮貌官來言五字缺就次傳曰知道
정조 22년
申耆啓曰王大妃殿惠慶宮夕問安何承旨進去乎敢稟傳曰都承旨進去
정조 22년
韓晩裕啓曰臣王大妃殿惠慶宮夕問安進去下直之意敢啓傳曰知道
정조 22년
申耆啓曰今日政新除授玉堂待下批卽爲牌招何如傳曰允
정조 22년
有政吏批行判書金文淳參判李敬一參議任希存進行都承旨韓晩裕進以徐龍輔爲同經筵故大司諫任瑋贈左贊成例兼贈職事承傳
정조 22년
再政以嚴耆爲應敎朴吉源爲副應敎趙萬元爲校理朴宗京爲副校理
정조 22년
三政以趙萬元爲檢詳沈象奎爲直閣兼奎章閣直閣單沈象奎兼校書校理單沈象奎贈左贊成任瑋贈諡忠烈趙萬元爲副修撰
정조 22년
兵批判書李時秀進參判柳誼參議閔昌爀侍衛進參知柳師模守宮左副承旨李肇源進僉知李溏單付
정조 22년
玉堂前望單子入之副修撰金履永沈象奎落點
정조 22년
李肇源以壯勇營言啓曰來己未正月當本營左司屬京畿四番右哨水原軍兵來十二月三十日京中逢點依節目準二朔立番之意外使處預爲知委何如傳曰允
정조 22년
鄭尙愚以義禁府言啓曰時囚今日捧供待判下區別功議勘放後草記事命下矣時囚罪人鄭爀傳旨內以渠地處特敎奬用之時有此居中極爲可駭履歷勿施令該府拿問何以辜犯之罪捧供以聞罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣鄭爀杖一百收贖告身盡行追奪而其八代祖運宣武功臣云功減一等杖九十收贖奪告身四等放送之意敢啓傳曰知道以公罪施行可也
정조 22년
李肇源以禁衛營言啓曰謹依下敎隨駕禁軍及駕後禁軍武藝別監內吹兼內吹近仗軍士標下軍兵等處設粥以饋之意敢啓傳曰知道
정조 22년
李肇源以訓鍊都監言啓曰依下敎衛內衛外將校軍兵等處饋粥之意敢啓傳曰知道
정조 22년
李肇源以禁衛營言啓曰依下敎本營留陣將校軍兵等處設粥分饋之意敢啓傳曰知道
정조 22년
李肇源以御營廳言啓曰依下敎隨駕駕前別抄及赴陣將校軍兵等處設粥分饋之意敢啓傳曰知道
정조 22년
戊午十一月初一日辰時上御便殿軍士房承旨入侍時左副承旨李肇源假注書李泳夏記注官承膺祚記事官金履永以次進伏訖上曰今日早欲出宮雨勢如此百官軍兵之沾濕可念且宮享事體與宗廟大享有間差晩出宮恐無害於重事體之道此意往傳于隨駕大臣而百官姑勿成班可也命書傳敎曰曉拜眞殿仰想先朝聖意今月初六日行禮豈可闕爲乎歲初及季春應謁之朔今年皆未爲之今初六日毓祥宮展拜仍行酌獻禮以此該房知悉命退承史以次退出